Võrreldes erinevusi. Aga kui juba võrdluseks läheb siis peab ju üks variant halvem olema. Kui nii, kas siis päev näitab alati paremat optsiooni? Loogiline oleks, päev kui valgem ja helgem, helge näitab  lootust. Lootusrikkam. Päev on parem kui öö. Aga, kas kunagi on juhtunud, nii, et öö on mänginud päeva rolli ja olnud produktiivsem? Vist mitte.    Mõnusalt tegusa päeva lõpus on tore uhkustada. Olles esmakordselt suutnud punnitada 12km ja täiesti respektaabel ajaga, on minu impossible is nothing, 15km, lähemal kui eales varem. Mul on isegi vastav strateegiline plaan valmis mõeldud. Lähiajal lähen ründama.    Aga kas päev saab ikka produktiivne olla, kui sinna kuulub vaid kaks tegevust?    Ma tõepoolest ei kujutanud ette, et auto küürimine võtab ligi neli tundi aega. Lisaks jäid aknad ikka mustaks. Vanaema hakkas mingeid vanarahva tarkusi jagama, ning lõpuks olid aknad veel räpasemad, kui enne pesu.    Homme hakkan kummidest naelu välja kookima. Või ülehomme. Või äärmisel juhul üleülehomme. Mul on vaja seda kuradima rattavõtit, või mis iganes asjaks seda värgendust nimetatakse, ma peksin eelmine aasta enda oma kõveraks.    Olles iseenda suurim (ja arvatavasti  ainus) fänn, hoian enesele pöialt.